Diari Oficial de la Generalitat Valenciana


Sumari del DOGV 5330, del 23-08-2006 (2006/8716)

RESOLUCIÓ de 14 de juliol de 2006, de la Universitat Politècnica de València, per la qual es convoca concurs de mèrits per a la provisió de places de personal docent i investigador contractat laboral, en la figura de professorat col·laborador, per al curs acadèmic 2006-2007.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5330

Data del DOGV
:   23-08-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/8716


Data del document
:   14-07-2006

Organisme emissor
:   Universitat Politècnica de València

Tipus de document
:   Resolució

Descriptors 

:   * universitat
    * lingüística
    * professió de la informació
    * ciència econòmica
    * economia de l'empresa
    * concurs administratiu
    * professió de l'urbanisme
    * belles arts
    * genètica
    * química nuclear
    * ensenyament d'idiomes
    * comptabilitat
    * enginyer
    * ciències físiques
    * personal d'investigació
    * matemàtiques
    * personal docent
    * telecomunicació
    * agronomia
    * aqüicultura

RESOLUCIÓ de 14 de juliol de 2006, de la Universitat Politècnica de València, per la qual es convoca concurs de mèrits per a la provisió de places de personal docent i investigador contractat laboral, en la figura de professorat col·laborador, per al curs acadèmic 2006-2007. [2006/8716]  
De conformitat amb el que disposa la Llei Orgànica 6/2001, de 21 de desembre, d'Universitats, el Decret de la Generalitat Valenciana 174/2002, de 15 d'octubre, sobre Règim i Retribucions del Personal Docent i Investigador Contractat Laboral, els Estatuts d'aquesta Universitat, aprovats per Decret 523/2003, de 19 de decembre, del Consell de la Generalitat Valenciana i l'acord del Consell de Govern, de 24 de juliol de 2003, pel qual s'aproven els criteris d'aplicació per a la selecció de professorat contractat, s'obri procés de selecció de professorat col·laborador per a la contractació en règim laboral, d'acord amb les bases següents:  
1) Objecte de la convocatòria  
Aquesta convocatòria té per objecte la satisfacció de necessitats de docència en aquesta Universitat, mitjançant la provisió de places de professorat col·laborador amb les característiques que figuren en l'annex I.  
2) Requisits dels aspirants  
Les persones que desitgen participar en aquesta convocatòria hauran de reunir els requisits següents:  
1. Tenir complits els 18 anys i no superar l'edat de jubilació.  
2. No haver sigut separats mitjançant expedient disciplinari del servei de l'administració de l'Estat, o de l'administració autònoma o local, ni trobar-se inhabilitats per a l'exercici de funcions públiques.  
Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.  
3. No patir malaltia ni defecte físic o psíquic que impedisca l'exercici de les funcions corresponents a les places convocades.  
4. Estar en possessió del títol de llicenciat, arquitecte, enginyer, diplomat, arquitecte tècnic o enginyer tècnic  
En el cas de titulacions obtingudes en universitats estrangeres, caldrà adjuntar-hi fotocòpia de la credencial que n'acredite l'homologació   
5. Disposar d'informe favorable, pel que fa a la contractació com a professorat col·laborador, per part de l'Agència Nacional d'Avaluació de la Qualitat i Acreditació o per la Comissió Valenciana d'Acreditació i Avaluació de la Qualitat.  
6. En el cas de sol·licitants nacionals d'estats que no siguen membres de la UE, tenir permís de residència temporal, permís de residència permanent o autorització per a residir i treballar a Espanya.  
La concurrència dels requisits anteriors haurà d'estar referida a una data anterior a l'expiració del termini de presentació d'instàncies.  
3) Sol·licituds  
Les persones interessades en aquesta convocatòria formalitzaran la sol·licitud, dirigida al rector de la Universitat, a través del model d'instància que consta en l'annex III que, així mateix, es facilitarà també en els departaments afectats i en el Registre situat a la seu central (poden obtenir-se els models corresponents, així com informació sobre aquesta convocatòria, a través de la pàgina web: www.upv.es/rrhh).  
La presentació de sol·licituds es realitzarà en el Registre General de la Universitat, situat a la seu central, i en els registres auxiliars de l'Escola Politècnica Superior d'Alcoi i de l'Escola Politècnica Superior de Gandia, o per qualsevol dels sistemes previstos en l'article 38 de la Llei de Règim Jurídic de les Administracions Públiques i del Procediment Administratiu Comú.  
Caldrà presentar una sol·licitud (en doble exemplar) per a cada plaça a què es vulga concursar, tot indicant el codi d'aquesta. Cas que es convoquen diverses places amb el mateix perfil i les mateixes característiques i que estiguen agrupades en la convocatòria, s'haurà de presentar únicament una sol·licitud per a totes.  
El termini per a presentar les sol·licituds serà a partir de l'endemà de la publicació de la present convocatòria en el DOGV fins al 8 de setembre.  
Els drets de participació seran de 25,25 euros, que s'ingressaran dins del termini de presentació d'instàncies, en efectiu o mitjançant transferència bancària, en el compte Universitat Politècnica de València-taxes, en BANCAIXA, urbana Universitat Politècnica, número 2077 0724 68 7872251573, especificant en el resguard el nom i els cognoms, i el número de la plaça o places que conformen el concurs en què es desitja participar.  
Queden exemptes del pagament dels drets de participació:  
a) Les persones amb un grau de minusvalidesa igual o superior al 33%, que han d'acompanyar la sol·licitud amb un certificat acreditatiu d'aquesta condició.  
b) Les persones que figuren com a demandants d'ocupació durant el termini, almenys, d'un mes anterior a la data de la convocatòria. Són requisits per al gaudi de l'exempció que, en el termini de què es tracte, no hagen rebutjat cap oferta d'ocupació adecuada, ni s'hagen negat a participar, excepte causa justificada, en accions de promoció, formació o reconversió professionals, i que, així mateix, no tinguen rendes superiors, en còmput mensual, al salari mínim interprofessional.  
La certificació relativa a la condició de demandant d'ocupació, amb els requisits assenyalats, se sol·licita a l'oficina dels serveis públics d'ocupació. Quant a l'acreditació de les rendes, es realitza mitjançant una declaració jurada o promesa escrita del sol·licitant. Ambdós documents han d'adjuntar-se a la sol·licitud.  
En cap cas el pagament efectuat al compte bancari a què es fa referència suposarà el cumpliment del tràmit de presentació en termini i forma de la sol·licitud.  
A cada sol·licitud haurà d'adjuntar-se un únic exemplar de la documentació següent:  
a) Fotocòpia del document nacional d'identitat o passaport.  
b) Original del resguard que justifique el pagament de 25,25 euros en concepte de drets de participació.  
c) Currículum, segons el model que es facilitarà en els departaments o en el Registre i que pot obtindre's així mateix en la pàgina Web http://www.upv.es/rrhh.  
d) Fotocòpia del títol.  
e) Certificat acadèmic personal o document substitutiu i documents acreditatius de cada un dels mèrits consignats en el currículum. Els mèrits al·legats en el currículum que no hagen sigut justificats documentalment no es tindran en compte. Una vegada finalitzat el termini d'admissió de sol·licituds, no s'admetran nous mèrits.  
f) Document justificatiu d'haver obtingut l'informe favorable per a la contractació, segons s'indica en el requisit 5 de l'apartat 2) Requisits dels aspirants.  
g) Permís de residència, segons es detalla en el requisit 6 de l'apartat 2) Requisits dels aspirants.  
4) Llista d'admesos  
Finalitzat el termini de presentació de sol·licituds, la Direcció del Departament farà pública la llista provisional d'aspirants admesos i exclosos en cada un dels concursos convocats, amb indicació en aquest últim cas de la causa d'exclusió. Aquesta publicació s'efectuarà mitjançant exposició de les corresponents llistes en el tauler d'anuncis del Departament i en el servidor UPV.notícies, grup de notícies UPV.administració (a fi que els interessats puguen consultar-ho a través de la web d'aquesta Universitat http://www.upv.es/ymas/actunovc.html, en l'apartat Actualitat i novetats; tauler;administració-.  
Seran motius d'exclusió:  
. Presentar la sol·licitud fora del termini establit.  
. La falta de justificació del abonament dels drets de participació o de trobar-se exempt del pagament dels mateixos.  
. No acreditar el compliment dels requisits 1, 4, 5 i 6 de l'apartat 2) Requisits dels aspirants.  
Els aspirants exclosos o omesos disposaran de cinc dies hàbils, comptadors a partir de l'endemà de la publicació de la llista provisional, per a esmenar el defecte que haja motivat la seua exclusió o omissió; no es considerarà esmenable la falta de pagament dels drets de participació dins del termini de presentació d'instàncies.  
Transcorregut el termini d'esmena d'errors, es procedirà a la publicació de les llistes definitives d'aspirants admesos i exclosos, pel mateix procediment.  
5) Procés de selecció  
El procés de selecció constarà de dues fases:  
1a. Concurs de mèrits, en què es valoraran els mèrits acreditats pels aspirants. Es valorarà fins a un màxim de 10 punts. Per a superar aquesta fase del procés de selecció serà necessari aconseguir un mínim de 3 punts.  
2a. Entrevista. La comissió citarà els aspirants que superen la fase de concurs a una entrevista per a perfilar la selecció definitiva. Aquesta versarà sobre els seus mèrits; l'historial acadèmic, investigador i professional, i sobre tots aquells aspectes que la comissió considere rellevants per al perfil docent de la plaça. Aquesta segona fase del procés de selecció es valorarà fins a un màxim de 4 punts; caldrà aconseguir un mínim de 2 punts per a superar-la.  
Els aspirants estrangers hauran de superar, en el cas que així ho estime la comissió de selecció, una prova específica per a acreditar el coneixement de castellà a nivell de conversa i d'escriptura.  
6) Comissió de selecció  
Els mèrits dels aspirants seran jutjats per comissions de selecció, que tindran la composició següent:  
. Tres membres designats pel rector, entre els quals designarà el president, i almenys un ha de ser de l'àrea de coneixement a què correspon la plaça objecte de provisió.  
. Dos membres de l'àrea de coneixement designats pel Consell del Departament al qual pertanga la plaça, han de ser de la mateixa àrea de coneixement que la plaça oferida, però poden ser, si no n'hi ha, d'una àrea afí.  
. Així mateix, formarà part de la comissió, en els termes establits en la normativa laboral aplicable, un representant del comité d'empresa que tinga la condició de professor de la Universitat Politècnica de València.  
La composició definitiva de cada comissió de selecció es publicarà en els taulers d'anuncis dels departaments corresponents, junt amb les llistes definitives d'admesos i exclosos.  
Tots els membres de les comissions de selecció hauran de pertànyer a cossos de funcionaris docents universitaris i posseir titulació oficial igual o superior a la de la plaça convocada.  
Les comissions de selecció es regiran pel que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Els membres de les comissions s'abstindran d'intervenir quan es done alguna de les circumstàncies previstes en els articles 28 i 29 de l'esmentada Llei 30/1992.  
7) Desenvolupament del procés de selecció  
En la sessió de constitució la comissió de selecció elaborarà, d'acord amb el barem aplicable a cada figura contractual (que consta en Annex II), els criteris de valoració dels mèrits dels aspirants, que hauran de publicar-se en el tauler d'anuncis del Departament.  
Publicats els criteris de valoració, la comissió de selecció es reunirà per a valorar els mèrits dels concursants. La comissió podrà sol·licitar l'aportació de documentació original per a comprovar la validesa dels mèrits inclosos en el currículum, així com sol·licitar l'esmena d'aquella documentació presentada que es considere insuficient.  
Valorats els mèrits dels aspirants, la comissió de selecció farà pública aquesta valoració en el tauler d'anuncis del Departament.   
Es convocarà els aspirants que superen la fase de concurs per a realitzar l'entrevista amb la comissió mitjançant anunci publicat en el tauler del Departament, amb una antelació de 48 hores a la data de realització d'aquesta, sense perjudici de la utilització d'altres mitjans de notificació que la comissió considere procedents.  
8) Resolució del concurs  
Finalitzat el procés de selecció, la comissió conformarà una relació dels aspirants, ordenats segons la puntuació obtinguda en el procés de selecció, que s'obtindrà sumant les qualificacions del concurs i la valoració de l'entrevista personal. En aquesta relació es farà constar la qualificació obtinguda per cadascun dels aspirants que han superat el concurs i l'entrevista personal, en cada apartat del barem així com en la fase d'entrevista i la puntuació final.  
La comissió de selecció elevarà al rector la relació d'aspirants que han aprovat, que no pot ser superior al de places convocades. Per a confeccionar aquesta relació, se sumaran les qualificacions obtingudes per cada aspirant en la fase de concurs i en l'entrevista personal. A continuació s'ordenarà per ordre de puntuació de major a menor; aquesta relació s'interromprà quan el nombre d'aspirants coincidisca amb el nombre de places convocades.  
Aquesta relació es publicarà en el tauler d'anuncis del Departament, així com un certificat en què es farà constar el dia en què es va exposar en l'esmentat tauler d'anuncis. L'esmentada publicació tindrà caràcter de notificació als concursants, d'acord amb el que preveu l'article 59.5 b) de la Llei 30/1992.  
Finalment, es traslladaran al Servei de Recursos Humans les actes del concurs, incloent-hi la proposta de nomenament al rector de l'aspirant amb la puntuació més alta, per tal de formalitzar la contractació laboral; amb la resta d'aspirants que hagen superat les dues fases del procés de selecció es constituirà una llista de reserva segons l'ordre de puntuació final obtingut.  
9) Característiques dels contractes  
Tipus de contracte: contracte laboral de naturalesa especial (art. 2.2 del Decret 174/2002).  
Durada: indefinida.   
Jornada: dedicació a temps complet. Nombre d'hores setmanal: 37,5.  
Activitats a exercir: tasques docents (12 hores lectives i 6 de tutories), així com l'atenció a les necessitats de gestió i administració del Departament i la resta de funcions que es determinen, si escau, en la relació de llocs de treball.  
Retribucions: les retribucions estan determinades en el Decret 174/2002, de 15 d'octubre, del Govern Valencià, i es consideraran, si escau, aquelles variacions que aproven els òrgans competents de la Universitat, sent per a l'exercici 2006 una retribució bruta anual de 25.825,89 euros.  
10) Documentació  
Els candidats proposats per a la provisió de les places hauran de presentar la documentació següent:  
a) Fotocòpia del DNI o passaport.  
b) Fotocòpia compulsada del títol.  
c) Certificat mèdic oficial de no patir malaltia ni defecte físic o psíquic que impedisca l'exercici de les funcions corresponents.  
d) Declaració jurada de no haver sigut separat de l'administració pública en virtut d'expedient disciplinari i de no trobar-se inhabilitat per a l'exercici de la funció pública.  
e) Fotocòpia confrontada de l'informe favorable sobre la seua contractació com a professorat col·laborador.  
11) Formalització i firma dels contractes  
El termini d'incorporació del candidat proposat s'establirà en la resolució d'adjudicació, i no podrà ser superior a un mes des de l'esmentada resolució. En el termini d'incorporació, i amb anterioritat a l'inici de la prestació de serveis, el candidat haurà de presentar la documentació indicada anteriorment, que acredite que reuneix tots els requisits assenyalats en la convocatòria, i realitzarà la formalització i la firma del contracte i l'alta en el règim de seguretat social corresponent.  
Cas de no formalitzar-se el contracte en el termini anteriorment indicat, el candidat proposat decaurà en el seu dret i es durà a terme la contractació de l'aspirant següent, per ordre de puntuació.  
12) Recursos  
Contra les resolucions del Departament i de les comissions de selecció podrà interposar-se recurs d'alçada, previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador a partir de l'endemà de la publicació d'aquestes resolucions. El recurs es podrà interposar davant l'òrgan que va dictar l'acte que s'impugna o davant el Rectorat de la Universitat Politècnica de València, com a òrgan competent per a resoldre'l.  
Contra aquesta convocatòria i les seues bases, que són definitives en la via administrativa, podran les persones interessades interposar un recurs contenciós administratiu, en el termini de dos mesos comptadors a partir de l'endemà de la publicació d'aquesta convocatòria en el DOGV, davant els òrgans de la jurisdicció contenciosa administrativa de la Comunitat Valenciana, de conformitat amb allò que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999; així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i, potestativament, podran interposar el recurs de reposició davant el rector, en el termini d'un mes, de conformitat amb els articles 116 i 117 de l'esmentada Llei 30/1992, segons la redacció modificada per la Llei 4/1999.  
Tot això sense perjudici que s'utilitze qualsevol altre recurs que es considere convenient.   
València, 14 de juliol de 2006.. El vicerector d'ordenació acadèmica: José Luis Berné Valero (Per d. de f. del rector de data 06-04-2006).  
ANNEX I  
RELACIÓ I CATEGORIA DE LES PLACES OFERIDES  
CONVOCATÒRIA: C5/06   
BIOTECNOLOGIA  
Àrea: Genètica  
. Centre: K.C.A.N. Agrònoms  
No. de Places: 1 Codis(s) de la(s) plaça(s): 4255  
Categoria: COL Dedicació: TC  
Perfil:Genètica i millora. Recursos fitogenéticos. Genètica vegetal i millora genètica de la producció vegetal.  
CIÈNCIA ANIMAL  
Àrea: Producció Animal  
. Centre: V.P.G.B. Agrònoms  
No. de Places: 1 Codis(s) de la(s) plaça(s): 4256  
Categoria: COL Dedicació: TC  
Perfil:Aqüicultura  
. Centre: L.Y.O.K. Agrònoms  
No. de Places: 1 Codis(s) de la(s) plaça(s): 4257  
Categoria: COL Dedicació: TC  
Perfil:Aqüicultura i Instal·lacions piscícoles.  
. Centre: G.E.D.U. Agrònoms  
No. de Places: 1 Codis(s) de la(s) plaça(s): 4227  
Categoria: COL Dedicació: TC  
Perfil:Tecnologia de la Producció Animal.  
COMPOSICIÓ ARQUITECTÒNICA  
Àrea: Composició Arquitectònica  
. Centre: E.T.S. Arquitectura  
No. de Places: 1 Codis(s) de la(s) plaça(s): 4284  
Categoria: COL Dedicació: TC  
Perfil:Història de l'Arquitectura (I). Restauració Arquitectònica.  
COMUNICACIÓ AUDIOVISUAL, DOC. E Hª ART  
Àrea: Biblioteconomia i Documentació  
. Centre: Facultat d'Informàtica  
No. de Places: 1 Codis(s) de la(s) plaça(s): 4301  
Categoria: COL Dedicació: TC  
Perfil:Història de les Institucions i de la seua producció documental.  
Àrea: Comunicació Audiovisual i Publicitat  
. Centre: E.P.S. de Gandia  
No. de Places: 1 Codis(s) de la(s) plaça(s): 4282  
Categoria: COL Dedicació: TC  
Perfil:Expressió Audiovisual.  
COMUNICACIONS  
Àrea: Teoria del Senyal i Comunicacions  
. Centre: E.P.S. de Gandia  
No. de Places: 1 Codis(s) de la(s) plaça(s): 4258  
Categoria: COL Dedicació: TC  
Perfil:Anàlisi de Sistemes Continus. Difusió d'Àudio i Vídeo  
. Centre: E.P.S. de Gandia  
No. de Places: 1 Codis(s) de la(s) plaça(s): 4260  
Categoria: COL Dedicació: TC  
Perfil:Anàlisi de Sistemes Continus. Planificació de Sistemes de Telecomunicació.  
. Centre: E.P.S. de Gandia  
No. de Places: 1 Codis(s) de la(s) plaça(s): 4262  
Categoria: COL Dedicació: TC  
Perfil:Anàlisi de Sistemes Continus. Tractament Digital d'Imatges.  
. Centre: E.P.S. de Gandia  
No. de Places: 1 Codis(s) de la(s) plaça(s): 4261  
Categoria: COL Dedicació: TC  
Perfil:Comunicacions Òptiques. Instrumentació de Comunicacions  
. Centre: V.R.H.Q. de Telecomunicació  
No. de Places: 1 Codis(s) de la(s) plaça(s): 4259  
Categoria: COL Dedicació: TC  
Perfil:Laboratori de Microones. Laboratori de Radiocomunicacions.  
Construccions Arquitectòniques  
Àrea: Construccions Arquitectòniques  
. Centre: E.T.S. de Gestió de l'Edificació  
No. de Places: 1 Codis(s) de la(s) plaça(s): 4263  
Categoria: COL Dedicació: TC  
Perfil:Construcció II.  
DIBUIX  
Àrea: Dibuix  
. Centre: E.P.S. de Gandia  
No. de Places: 1 Codis(s) de la(s) plaça(s): 4286  
Categoria: COL Dedicació: TC  
Perfil:Visió i representació espacial.  
. Centre: E.T.S. d'Enginyeria del Disseny  
No. de Places: 1 Codis(s) de la(s) plaça(s): 4264  
Categoria: COL Dedicació: TC  
Perfil:Disseny i Generació de models.  
ECONOMIA I CIÈNCIES SOCIALS  
Àrea: Economia Financera i Comptabilitat  
. Centre: Facultat d'Admón. i Direc. d'Empreses  
No. de Places: 1 Codis(s) de la(s) plaça(s): 4289  
Categoria: COL Dedicació: TC  
Perfil:Gestió Financera i Comptabilitat. Comptabilitat Analítica.  
Àrea: Economia, Sociologia i Política Agrària  
. Centre: E.T.S. del Medi Rural i Enologia  
No. de Places: 1 Codis(s) de la(s) plaça(s): 4288  
Categoria: COL Dedicació: TC  
Perfil:Economia. Gestió de l'Empresa Vitivinícola.  
. Centre: Facultat d'Admón. i Direc. d'Empreses  
No. de Places: 1 Codis(s) de la(s) plaça(s): 4287  
Categoria: COL Dedicació: TC  
Perfil:Gestió Financera i Comptabilitat. Sistemes de Salut i Servicis Socials Públics.  
ECOSISTEMES AGROFORESTALS  
Àrea: Botànica  
. Centre: I.C.P.S. Agrònoms  
No. de Places: 2 Codis(s) de la(s) plaça(s): 4265, 4266  
Categoria: COL Dedicació: TC  
Perfil:Ecosistemes Mediterranis i Biodiversitat. Botànica Forestal. Geobotànica i Anàlisi d'Ecosistemes.  
ESCULTURA  
Àrea: Escultura  
. Centre: Facultat de Belles Arts  
No. de Places: 1 Codis(s) de la(s) plaça(s): 4267  
Categoria: COL Dedicació: TC  
Perfil:Escultura I.  
EXPRESSIÓ GRÀFICA EN L'ENGINYERIA  
Àrea: Expressió Gràfica en l'Enginyeria  
. Centre: E.K.L.X. Industrials  
No. de Places: 1 Codis(s) de la(s) plaça(s): 4268  
Categoria: COL Dedicació: TC  
Perfil:Expressió Gràfica. Tècniques de Representació en Disseny Industrial. Disseny Assistit per Ordinador.  
FÍSICA APLICADA  
Àrea: Física Aplicada  
. Centre: M.T.Y.I. Geodèsica, Cartogràfica i Topog  
No. de Places: 1 Codis(s) de la(s) plaça(s): 4269  
Categoria: COL Dedicació: TC  
Perfil:Fonaments Físics de l'Enginyeria. Ampliació de Física.  
ENGINYERIA ELÈCTRICA  
Àrea: Enginyeria Elèctrica  
. Centre: B.T.B.Q. Industrials  
No. de Places: 1 Codis(s) de la(s) plaça(s): 4270  
Categoria: COL Dedicació: TC  
Perfil:Tecnologia Elèctrica (Impartició en Anglés). Ampliació d'Equips i Instal·lacions Elèctriques.  
ENGINYERIA QUÍMICA I NUCLEAR  
Àrea: Enginyeria Química  
. Centre: Q.F.M.V. Industrials  
No. de Places: 1 Codis(s) de la(s) plaça(s): 4271  
Categoria: COL Dedicació: TC  
Perfil:Control i Instrumentació de Processos Químics. Enginyeria Electróquimica. Tecnologia del Medi Ambient.  
. Centre: Y.C.T.U. Industrials  
No. de Places: 1 Codis(s) de la(s) plaça(s): 4272  
Categoria: COL Dedicació: TC  
Perfil:Operacions de Separació. Experimentació Avançada.  
ENGINYERIA RURAL I AGROALIMENTÀRIA  
Àrea: Enginyeria Agroforestal  
. Centre: B.C.B.Z. Agrònoms  
No. de Places: 1 Codis(s) de la(s) plaça(s): 4273  
Categoria: COL Dedicació: TC  
Perfil:Paisajismo.  
LINGÜÍSTICA APLICADA  
Àrea: Filologia Francesa  
. Centre: E.P.S. de Gandia  
No. de Places: 1 Codis(s) de la(s) plaça(s): 4274  
Categoria: COL Dedicació: TC  
Perfil:Francés I. Francés II. Francés III.  
MATEMÀTICA APLICADA  
Àrea: Matemàtica Aplicada  
. Centre: O.D.T.O. Agrònoms  
No. de Places: 1 Codis(s) de la(s) plaça(s): 4275  
Categoria: COL Dedicació: TC  
Perfil:Àlgebra lineal. Càlcul. Fonaments Matemàtics de l'Enginyeria.  
. Centre: X.L.R.G. Geodèsica, Cartogràfica i Topog  
No. de Places: 1 Codis(s) de la(s) plaça(s): 4290  
Categoria: COL Dedicació: TC  
Perfil:Àlgebra. Càlcul. Càlcul Numèric.  
ORGANITZACIÓ D'EMPRESES, E.F. I CONTAB.  
Àrea: Organització d'Empreses  
. Centre: E.P.S. de Gandia  
No. de Places: 1 Codis(s) de la(s) plaça(s): 4276  
Categoria: COL Dedicació: TC  
Perfil:Empresa Audiovisual. Gestió del Productes Audiovisual. Direcció de Recursos Humans. Direcció Estratègica i Política d'Empresa. Organització i Gestió d'Empreses.  
. Centre: O.M.Z.Q. Industrials  
No. de Places: 1 Codis(s) de la(s) plaça(s): 4291  
Categoria: COL Dedicació: TC  
Perfil:Gestió. Comptabilitat i Finances. Direcció Financera. Ampliació d'Organització i Gestió Industrial.  
. Centre: Facultat d'Informàtica  
No. de Places: 1 Codis(s) de la(s) plaça(s): 4292  
Categoria: COL Dedicació: TC  
Perfil:Riscos i seguretat en sistemes informàtics. Direcció i organització de projectes informàtics. Aspectes legals de la informàtica. Sistemes d'informació de les organitzacions.  
PINTURA  
Àrea: Pintura  
. Centre: Facultat de Belles Arts  
No. de Places: 1 Codis(s) de la(s) plaça(s): 4293  
Categoria: COL Dedicació: TC  
Perfil:Color I.  
PROJECTES ARQUITECTÒNICS  
Àrea: Projectes Arquitectònics  
. Centre: E.T.S. Arquitectura  
No. de Places: 1 Codis(s) de la(s) plaça(s): 4295  
Categoria: COL Dedicació: TC  
Perfil:Projectes I.  
PROJECTES D'ENGINYERIA  
Àrea: Projectes d'Enginyeria  
. Centre: E.K.Y.C. Industrials  
No. de Places: 1 Codis(s) de la(s) plaça(s): 4277  
Categoria: COL Dedicació: TC  
Perfil:Projectes. Avaluació d'Impactes Ambientals.  
TECNOLOGIA D'ALIMENTS  
Àrea: Tecnologia d'Aliments  
. Centre: E.T.S. del Medi Rural i Enologia  
No. de Places: 1 Codis(s) de la(s) plaça(s): 4279  
Categoria: COL Dedicació: TC  
Perfil:Transferència de Matèria en Indústries Agroalimentàries. Disseny de Processos i Instal·lacions.  
ABREVIATURAS UTILIZADAS:  
COL: PROFESOR COLABORADOR  
TC: DEDICACIÓN A TIEMPO COMPLETO (37,5 h/sem)